# ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε.

 **ΑΜΑΡΟΥΣΙΟΥ** **Μαρούσι 7 – 5 – 2025**

#  Ταχ. Δ/νση: Λ. Κηφισιάς 211 Αρ. Πρ. : 90

 **Τ.Κ. 15124 Μαρούσι**

 **Τηλ. & Fax: 210 8020697**

 **Πληροφορίες: Δημ. Πολυχρονιάδης (6945394406)**

 **Email:syll2grafeio@gmail.com**

 **Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

 **ΠΡΟΣ Το Δ. Σ. της Δ. Ο. Ε.**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Συλλόγους Εκπ/κών Π. Ε. & Ε. Λ. Μ. Ε. της χώρας,**

**Το επίδομα ανεργίας για τους αναπληρωτές**

**θα δίνεται κατά 50% σε προπληρωμένη κάρτα**

Η κυβέρνηση συνεχίζει την επιθετική της πολιτική απέναντι στους εργαζόμενους.  Προωθεί άλλη μια αντιλαϊκή αντεργατική ρύθμιση σε βάρος των αναπληρωτών εκπαιδευτικών. Το[50% του επιδόματος ανεργίας των συναδέλφων με βάση νομοθετική ρύθμιση από τις 15 Μαρτίου θα καταβάλλεται μέσω προπληρωμένων καρτών](https://www.alfavita.gr/ekpaideysi/474702_entoni-antidrasi-ekpaideytikon-gia-epidoma-anergias-me-propliromeni-karta), δηλαδή σε μορφή κουπονιών για αγορές και υπηρεσίες, αντί ως χρηματικό ποσό, όπως δινόταν μέχρι σήμερα.

Η πολιτική αυτή απόφαση έρχεται σε συνέχεια μιας σειράς ενεργειών που φέρνει σε ακόμη πιο δυσχερή θέση το σύνολο των δικαιούχων αυτών των επιδομάτων και φυσικά και τους αναπληρωτές εκπαιδευτικούς. Όταν το κόστος διαβίωσης αυξάνεται συνεχώς και οι μισθοί παραμένουν καθηλωμένοι, για τους αναπληρωτές που δεν εργάζονται όλους τους μήνες, σημαίνει ότι κάθε ευρώ έχει σημασία και το κράτος σου αφαιρεί ακόμη και αυτή την ελευθερία επιλογής, τότε η φτώχεια αποκτά νέες, ακόμα πιο σκληρές διαστάσεις.

Οι προπληρωμένες κάρτες λειτουργούν ως σύγχρονα δελτία τροφίμων. Ορίζουν πού και πώς θα ξοδέψεις τα λίγα που σου αναλογούν. Αντί για χρήματα, σου δίνουν «μονάδες αγορών». Κουπόνια σαν εκείνα της μεταπολεμικής λιτότητας.

Πρόκειται για μια εξωφρενική ρύθμιση με την οποία εκτός από τους μισθούς φτώχειας, την ακρίβεια στο κόστος διαβίωσης, στη στέγη, τις ελαστικές σχέσεις εργασίας, προσπάθειες για δραστικό περιορισμό του αριθμού των δικαιούχων του επιδόματος ανεργίας με αύξηση του απαιτούμενου ετήσιου αριθμού των ενσήμων κ.ά. η κυβέρνηση προχωράει σε νέες απαράδεκτες ρυθμίσεις για αναπληρωτές/-τριες συναδέλφους/-σσες και τις οικογένειές τους. Για τους εργαζόμενους δεν έχουν χρήματα, βρίσκουν όμως για τους επιχειρηματικούς ομίλους και την πολεμική βιομηχανία.

Για όλα τα παραπάνω το Δ.Σ. του Συλλόγου Εκπ/κών Π. Ε. Αμαρουσίου εκφράζοντας την απόλυτη αγανάκτηση των συναδέλφων – μελών του σωματείου μας και την απόλυτη αντίθεσή μας στην υλοποίηση τέτοιων βαθιά αντιλαϊκών μέτρων α**παιτούμε:**

* Να καταργηθεί η απαράδεκτη αυτή νομοθετική ρύθμιση του Υπουργείου Εργασίας.
* Επίδομα διαβίωσης σε όσους/όσες εργάζονται μακριά από τον τόπο κατοικίας τους.
* Να προσμετρούνται οι μέρες άδειας κύησης και λοχείας για τη χορήγηση του επιδόματος ανεργίας.
* Εξίσωση αδειών, δικαιωμάτων μονίμων – αναπληρωτών.
* Χορήγηση 9μηνης άδειας ανατροφής στις αναπληρώτριες εκπαιδευτικούς.
* Δωδεκάμηνες συμβάσεις για τους αναπληρωτές συναδέλφους. Να αυξηθεί το επίδομα ανεργίας, να φτάσει στο ύψος του μισθού.
* Αυξήσεις στους μισθούς, 1.400 € καθαρά στον νεοδιόριστο και αντίστοιχα αυξήσεις σε όλα τα ΜΚ, επαναφορά τώρα του 13ου και 14ου μισθού.
* Γνήσια συλλογική σύμβαση εργασίας εφ’ όλης της ύλης (μισθό, ασφάλιση, σύνταξη, διορισμούς, εκπαιδευτικά, εργασία, κ.ά.). Κατάργηση του ψευδεπίγραφου ν. 2738/1999 για υποτιθέμενες συμβάσεις εργασίας στο δημόσιο.
* Μαζικοί μόνιμοι διορισμοί εκπαιδευτικών (όλοι οι αναπληρωτές που έχουν έστω και μια σύμβαση εργασίας να μονιμοποιηθούν) αποκλειστικά με βάση το πτυχίο και την προϋπηρεσία.

Το Δ. Σ. της Δ. Ο. Ε. να παρέμβει άμεσα σε όλα τα επίπεδα και οι ΣΕΠΕ & ΕΛΜΕ με αποφάσεις των σωματείων μας να καταγγείλουμε τη νέα απαράδεκτη και εξωφρενική ρύθμιση σε βάρος των αναπληρωτών/αναπληρωτριών συναδέλφων/-σσών μας.

